Prentútgáfa Stundarinnar kemur næst út þann 20. desember . Gjaldþrota verktakafyrirtæki vann meiðyrðamál gegn sérfræðingi ASÍ Menn í vinnu fóru í mál við sérfræðing ASÍ í vinnustaðaeftirliti vegna ummæla sem hún lét falla í fréttum Stöðvar 2 . Tvenn ummæli voru dæmd dauð og ómerk , en ummæli um nauðungarvinnu og þrælahald fyrirtækisins voru talin í lagi . Drífa Snædal , forseti ASÍ , ber fullt traust til starfsmanna vinnustaðaeftirlits sambandsins . Dómur féll í dag í Héraðsdómi Reykjavíkur um meiðyrðamál fyrirtækisins Menn í vinnu gegn Maríu Lóu Friðjónsdóttur , sérfræðingi Alþýðusambands Íslands í vinnustaðaeftirliti . Tilefni meiðyrðamálsins var ummæli sem féllu í fréttum Stöðvar 2 þann 7. febrúar síðastliðinn . Þrenn ummæli Maríu Lóu voru kærð ; tvenn þeirra um greiðslur fyrirtækisins til starfsfólks síns voru dæmd dauð og ómerk . Mátti kalla starfsemina þrælahaldMaría Lóa Friðjónsdóttir hefur lengi starfað við vinnustaðaeftirlit stéttarfélaga , en áður en hún tók til starfa hjá ASÍ var hún verkefnastjóri vinnustaðareftirlits á Vesturlandi og Vestfjörðum . Forseti ASÍ hefur lýst fullu trausti á hana og störf hennar , þrátt fyrir dóm héraðsdóms . Héraðsdómur taldi hins vegar að Maríu Lóu hafi verið frjálst að segja eftirfarandi ummæli : „ Að mínu mati er þetta nauðungarvinna og þrælahald . Þetta er mjög slæm aðstaða . “ Starfsmaður nýtur fulls trausts ASÍ sendi tilkynningu frá sér í dag um málið þar sem það sagði heildarniðurstöðu dómsins vera „ umdeilanlega “ , en fagnaði því að starfsmaður hefði mátt lýsa raunverulegum aðstæðum starfsfólks Menn í vinnu . Drífa Snædal , forseti ASÍ , lýsir þar að auki yfir fullu trausti á Maríu Lóu og alls starfsfólks síns sem „ enduróma veruleika “ fólks á vinnumarkaðinum . „ Félagar í ASÍ mega vera afskaplega stoltir af eftirlitsfólki hreyfingarinnar sem sinna erfiðum störfum í baráttunni fyrir betri vinnumarkaði , “ segir Drífa Snædal í fréttatilkynningunni . „ Starfsmenn í vinnustaðaeftirliti ASÍ hafa unnið þrekvirki við að gæta hagsmuna vinnandi fólks og nýtur órofa stuðnings og fulls trausts í sínum störfum . Alþýðusambandið leitar stöðugt leiða til að efla eftirlit enda er full ástæða til að hafa sérstakar áhyggjur af fólki af erlendum uppruna sem kemur í gegnum starfsmannaleigur á íslenskan vinnumarkað , nauðungarvinna og þrælahald verður aldrei liðið á íslenskum vinnumarkaði . “ Fyrirtækið Menn í vinnu rataði í fréttir í febrúar eftir að ASÍ kallaði saman fulltrúa Vinnueftirlitsins , Vinnumálastofnunar , Ríkisskattstjóra og lögreglu vegna aðstæðna launþega . Hópur af rúmenskum ríkisborgurum kom til landsins á vegum fyrirtækisins , en þeir sögðu að fyrirtæki hefði boðið þeim vinnu á fölskum forsendum þar sem vanþekking þeirra á íslenskum lögum hefði verið notuð gegn þeim til að borga þeim ólöglega lág laun og draga þar að auki leigu af þeim . Menn í vinnu var tekið til gjaldþrotaskipta í september síðastliðnum . ASÍ hefur ekki ákveðið hvort dómnum verði áfrýjað , en tekur fram í fréttatilkynningunni að til standi að „ efla vinnustaðaeftirlit verkalýðshreyfingarinnar enn frekar á næstu mánuðum “ . Tveir handteknir við byggingu hótels í Vesturbænum FréttirRéttindabrot á vinnumarkaði Tveir starfsmenn undirverktaka voru handteknir af lögreglu við Seljaveg í vesturbæ Reykjavíkur í september , en þar er Byggingarfélagið Upprisa ehf. að störfum við að breyta húsnæðinu í hótel fyrir keðjuna CenterHotels . Undirverktakinn játar lögbrot . 27. nóvember 2019 Vann launakröfu í héraðsdómi en er óviss um að fá borgað ÚttektRéttindabrot á vinnumarkaði Sara Qujakitsoq vann nýverið launamál í Héraðsdómi Vestfjarða . Hún kom til Íslands frá Grænlandi árið 2017 og vann á gistiheimili um sumarið en fékk aðeins hluta launa sinna útborguð . Eigandi gistiheimilisins mætti ekki fyrir dómi og hefur gefið út að hann ætli aldrei að borga henni . Missti eldmóðinn og lífsviljann eftir starf á íslensku hóteli ÚttektRéttindabrot á vinnumarkaði Fyrrverandi kokkur og starfsfólk lýsa upplifun sinni af störfum á hótelinu Radisson Blu 1919 í miðborg Reykjavíkur . Vantar fleiri tól til að berjast gegn launaþjófnaði ViðtalRéttindabrot á vinnumarkaði Tveir fulltrúar sem sinna vinnustaðaeftirliti ASÍ á höfuðborgarsvæðinu segja að erlent starfsfólk eigi sérstaklega undir högg að sækja á núverandi vinnumarkaði . Þeir ræða mikilvægi þess að stöðva kennitöluflakk , setja þak á frádráttarliði á launaseðlum og að finna leiðir til að fara beint í rekstraraðila sem stunda launaþjófnað .